ਸਿਰਲੇਖ: ਪਾਣੀ ਸੰਕਟ: ਜਿੱਥੇ ਵਿਆਹ ਦਾ ਮਹੂਰਤ ਪਾਣੀ ਦੇ ਟੈਂਕਰ ਦੇ ਹਿਸਾਬ ਨਾਲ ਹੁੰਦਾ ਹੈ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਜੋਲਾਆ ਪਿੰਡ ਦਾ ਪਸ਼ੂ ਪਾਲਕ ਪਰਿਵਾਰ

ਪੂਰੇ ਸੂਬੇ ਵਿੱਚ ਜਲ ਸੰਕਟ ਵਿਚਾਲੇ ਭਾਖਰੀ ਪਿੰਡ ਦਾ ਇਕਲੌਤਾ ਤਲਾਬ ਸੁੱਕ ਚੁੱਕਿਆ ਹੈ। 

ਮਨੁੱਖਾਂ ਜਾਂ ਜਾਨਵਰਾਂ ਦੇ ਪੀਣ ਲਈ ਲੋੜੀਂਦਾ ਪਾਣੀ ਵੀ ਨਹੀਂ ਹੈ ਇੱਥੇ। ਸੁੱਕੇ ਤਲਾਬ ਨੇੜੇ ਖੜ੍ਹਾ ਇਹ ਦਰਖ਼ਤ ਸੋਕੇ ਦੌਰਾਨ ਪਿੰਡ ਵਿੱਚ ਹੋਏ ਵਿਆਹਾਂ ਦਾ ਗਵਾਹ ਹੈ। 

ਪਿਛਲੇ ਕਈ ਸਾਲਾਂ ਵਿੱਚ ਹਾਲਾਤ ਅਜਿਹੇ ਹਨ ਕਿ ਵਿਆਹ ਦਾ ਸੀਜ਼ਨ ਅਤੇ ਸੋਕਾ ਇੱਥੇ ਇਕੱਠਾ ਹੀ ਆਉਂਦਾ ਹੈ। ਵਿਆਹ ਵਿੱਚ ਪਾਣੀ ਲਈ ਟੈਂਕਰ 'ਤੇ ਨਿਰਭਰ ਰਹਿਣਾ ਪੈਂਦਾ ਹੈ। 

ਭਾਖਰੀ ਪਿੰਡ ਦੇ ਪੀਰਾਭਾਈ ਜੋਸ਼ੀ ਮੁਤਾਬਕ, ਪਿੰਡ ਵਿੱਚ ਜੇਕਰ ਵਿਆਹ ਹੋਵੇ ਤਾਂ 25 ਕਿੱਲੋਮੀਟਰ ਦੂਰੋਂ ਪਾਣੀ ਲਿਆਉਣਾ ਪੈਂਦਾ ਹੈ। 

ਇਹ ਵੀ ਪੜ੍ਹੋ:

ਉਹ ਕਹਿੰਦੇ ਹਨ, "ਇੱਕ ਟੈਂਕਰ ਦੇ 2000 ਰੁਪਏ ਲਏ ਜਾਂਦੇ ਹਨ। ਜੇਕਰ ਤਿੰਨ-ਚਾਰ ਟੈਂਕਰ ਮੰਗਵਾਈਏ ਤਾਂ 8 ਹਜ਼ਾਰ ਰੁਪਏ ਖਰਚਾ ਹੋ ਜਾਂਦਾ ਹੈ।''

ਉਹ ਕਹਿੰਦੇ ਹਨ ਕਿ ਵਿਆਹ ਦੇ ਕੰਮ ਵਿੱਚ ਟੈਂਕਰ ਨੂੰ ਤਰਜੀਹ ਦਿੱਤੀ ਜਾਂਦੀ ਹੈ। ਜੇਕਰ ਟੈਂਕਰ ਨਹੀਂ ਮਿਲੇਗਾ ਤਾਂ ਵਿਆਹ ਕਰਨਾ ਮੁਮਕਿਨ ਨਹੀਂ ਹੋਵੇਗਾ ਇਸ ਲਈ ਕਦੇ-ਕਦੇ 40-50 ਕਿੱਲੋਮੀਟਰ ਦੂਰ ਤੋਂ ਵੀ ਟੈਂਕਰ ਲਿਆਉਣਾ ਪੈਂਦਾ ਹੈ। 

ਮਹੂਰਤ ਤੋਂ ਪਹਿਲਾਂ ਟੈਂਕਰ ਦਾ ਇੰਤਜ਼ਾਮ

ਬੀਬੀਸੀ ਗੁਜਰਾਤੀ ਦੀ ਟੀਮ ਜਦੋਂ ਪਹੁੰਚੀ ਤਾਂ ਪਿੰਡ ਵਿੱਚ ਅਮਰਾਜੀ ਦੇ ਘਰ ਵਿਆਹ ਸੀ। ਉਨ੍ਹਾਂ ਦੇ ਘਰ ਪੀਣ ਅਤੇ ਖਾਣਾ ਬਣਾਉਣ ਲਈ ਬਾਹਰੋਂ ਪਾਣੀ ਮੰਗਵਾਇਆ ਗਿਆ ਸੀ। 

ਪਿੰਡ ਦੇ ਭੀਖਾਭਾਈ ਦੱਸਦੇ ਹਨ ਕਿ ਪੀਣ ਲਈ ਹੀ ਨਹੀਂ ਵਿਆਹ ਵਿੱਚ ਖਾਣਾ ਅਤੇ ਮਿੱਠਾ ਬਣਾਉਣ ਲਈ ਵੀ ਪਾਣੀ ਚਾਹੀਦਾ ਹੈ। 

ਇਹ ਰੇਗਿਸਤਾਨ ਦਾ ਇਲਾਕਾ ਹੈ। ਇੱਥੇ ਮਿੱਠਾ ਪਾਣੀ ਮਿਲਣਾ ਬਹੁਤ ਔਖਾ ਹੈ। 

"ਜੇਕਰ ਘਰ ਵਿੱਚ ਵੱਡਾ ਪ੍ਰੋਗਰਾਮ ਹੋਵੇ ਤਾਂ 10 ਟੈਂਕਰ ਅਤੇ ਜੇਕਰ ਛੋਟਾ-ਮੋਟਾ ਹੋਵੇ ਤਾਂ ਪੰਜ ਟੈਂਕਰ ਲੱਗ ਜਾਂਦੇ ਹਨ। ਮਤਲਬ ਕਿ ਇੱਕ ਮੰਡਪ ਜਿੰਨਾ ਖਰਚਾ ਤਾਂ ਪਾਣੀ 'ਤੇ ਹੀ ਹੋ ਜਾਂਦਾ ਹੈ।''

ਪਿੰਡ ਵਿੱਚ ਕੈਟਰਿੰਗ ਦਾ ਕੰਮ ਕਰਨ ਵਾਲੇ ਅਲਕੇਸ਼ ਜੋਸ਼ੀ ਕਹਿੰਦੇ ਹਨ, "ਇੱਥੇ ਵਿਆਹ ਦੀ ਤਰੀਕ ਤੈਅ ਕਰਨ ਤੋਂ ਪਹਿਲਾਂ ਪਾਣੀ ਦਾ ਟੈਂਕਰ ਤੈਅ ਕੀਤਾ ਜਾਂਦਾ ਹੈ। ਬਿਨਾਂ ਟੈਂਕਰ ਤੋਂ ਇੱਥੇ ਵਿਆਹ ਨਹੀਂ ਹੁੰਦਾ ਹੈ।''

ਭਾਰਤ ਪਾਕਿਸਤਾਨ ਦੀ ਸਰਹੱਦ 'ਤੇ ਆਖ਼ਰੀ ਪਿੰਡ ਜਲੋਆ ਹੈ। ਇੱਥੋਂ ਦੇ ਉਪ ਸਰਪੰਚ ਵਿਜੇ ਸਿੰਘ ਡੋਡੀਆ ਕਹਿੰਦੇ ਹਨ, "ਸਾਡੇ ਪਿੰਡ ਵਿੱਚ ਵੀ ਦੂਜੇ ਪਿੰਡਾਂ ਦੀ ਤਰ੍ਹਾਂ ਵਿਆਹ ਵਿੱਚ ਪਾਣੀ ਬਾਹਰੋਂ ਮੰਗਵਾਉਣਾ ਪੈਂਦਾ ਹੈ ਅਤੇ ਖਰਚਾ ਵੀ ਵਧ ਜਾਂਦਾ ਹੈ।''

ਭਾਖਰੀ ਪਿੰਡ ਦੇ ਸਾਬਕਾ ਸਰਪੰਚ ਪੂੰਜੀਰਾਮ ਜੋਸ਼ੀ ਕਹਿੰਦੇ ਹਨ, "ਜਾੜੇ ਵਿੱਚ ਪਾਣੀ ਮਿਲ ਜਾਂਦਾ ਹੈ ਪਰ ਗਰਮੀਆਂ ਵਿੱਚ ਇਸਦੀ ਵੱਡੀ ਕਿੱਲਤ ਹੈ। ਇਸ ਸਾਲ ਸੋਕੇ ਕਾਰਨ ਇੱਥੇ ਕਾਫ਼ੀ ਲੋਕਾਂ ਨੇ ਖੇਤੀ ਨਹੀਂ ਕੀਤੀ ਹੈ।''

ਭਾਰਤ ਪਾਕਿਸਤਾਨ ਸਰਹੱਦ ਤੋਂ 37 ਕਿੱਲੋਮੀਟਰ ਦੂਰ ਸਥਿਤ ਭਾਖਰੀ ਪਿੰਡ

ਸੋਕਾ ਜ਼ਿੰਦਗੀ ਦਾ ਹਿੱਸਾ 

ਦਹਾਕਿਆਂ ਤੋਂ ਇਹ ਇਲਾਕਾ ਸੋਕਾਗ੍ਰਸਤ ਹੈ। ਇਹ ਗੱਲ ਉਨ੍ਹਾਂ ਦੇ ਸੱਭਿਆਚਾਰ ਅਤੇ ਰਹਿਣ-ਸਹਿਣ ਵਿੱਚ ਵੀ ਦਿਖਾਈ ਦਿੰਦੀ ਹੈ। 

ਪਿੰਡ ਦੇ ਲੋਕ ਦੱਸਦੇ...